CELEX: 22022D1053
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 5/2022 tal-4 ta’ Frar 2022 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1053]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/9
               
            
         DEĊIŻJONI TAL-KUMITAT KONĠUNT TAŻ-ŻEE Nru 5/2022
         tal-4 ta’ Frar 2022
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1053]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/577 tad-29 ta’ Jannar 2021 li jissupplimenta r-Regolament (UE) 2019/6 tal-Parlament Ewropew u tal-Kunsill f’dak li jirrigwarda l-kontenut u l-format tal-informazzjoni meħtieġa għall-applikazzjoni tal-Artikoli 112(4) u 115(5) u li trid tiddaħħal fid-dokument ta’ identifikazzjoni permanenti uniku msemmi fl-Artikolu 8(4) (1) ta’ dan ir-Regolament għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2021/578 tad-29 ta’ Jannar 2021 li jissupplimenta r-Regolament (UE) 2019/6 tal-Parlament Ewropew u tal-Kunsill fir-rigward tar-rekwiżiti għall-ġbir tad-data dwar il-volum tal-bejgħ u dwar l-użu ta’ prodotti mediċinali antimikrobiċi fl-annimali (2) għandu jiġi inkorporata fil-Ftehim dwar iż-ŻEE.
                  
               
                     (3)
                  
                  
                     Ir-Regolament Delegat tal-Kummissjoni (UE) Nru 2021/805 tat-8 ta’ Marzu 2021 li jemenda l-Anness II tar-Regolament (KE) Nru 2019/6 tal-Parlament Ewropew u tal-Kunsill (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2021/16 tat-8 ta’ Jannar 2021 li jistabbilixxi l-miżuri u l-arranġamenti prattiċi meħtieġa għall-bażi tad-data tal-Unjoni dwar il-prodotti mediċinali veterinarji (il-bażi tad-data tal-prodotti tal-Unjoni) (4) għandu jiġi inkorporat fil-Ftehim dwar iż-ŻEE.
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2021/17 tat-8 ta’ Jannar 2021 li jistabbilixxi lista ta’ varjazzjonijiet li ma jeħtiġux valutazzjoni f’konformità mar-Regolament (UE) 2019/6 tal-Parlament Ewropew u tal-Kunsill (5) għandu jiġi inkorporat fil-Ftehim dwar iż-ŻEE.
                  
               
                     (6)
                  
                  
                     Ir-Regolament ta’ Implimentazzjoni tal-Kummissjoni (UE) 2021/1904 tad-29 ta’ Ottubru 2021 li jadotta d-disinn ta’ logo komuni għall-bejgħ bl-imnut mill-bogħod ta’ prodotti mediċinali veterinarji (6) għandi jiġi inkorporat fil-Ftehim dwar iż-ŻEE.
                  
               
                     (7)
                  
                  
                     Din id-Deċiżjoni tikkonċerna, inter alia, il-leġiżlazzjoni dwar annimali ħajjin li mhumiex ħut u annimali tal-akkwakultura. Il-leġiżlazzjoni li tikkonċerna dawn il-kwistjonijiet ma għandhiex tapplika għall-Iżlanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I tal-Ftehim dwar iż-ŻEE.
                  
               
                     (8)
                  
                  
                     Din id-Deċiżjoni tikkonċerna, inter alia, il-leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim dwar iż-ŻEE.
                  
               
                     (9)
                  
                  
                     Bis-saħħa tad-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 (7), ir-Regolamenti Delegati (UE) 2021/577 u (UE) 2021/578 u r-Regolament ta’ Implimentazzjoni (UE) 2021/1904 ma japplikawx għal-Liechtenstein.
                  
               
                     (10)
                  
                  
                     Għalhekk jenħtieġ li, l-Annessi I u II tal-Ftehim dwar iż-ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punti li ġejjin jiddaħlu wara l-punt 3b (ir-Regolament ta’ Implimentazzjoni tal-Kummissjoni (UE) 2021/963) fil-Parti 4.1 tal-Kapitolu I tal-Anness I għall-Ftehim dwar iż-ŻEE:
            
                        “3c.
                     
                     
                        
                           32021 R 0577: Ir-Regolament Delegat tal-Kummissjoni (UE) 2021/577 tad-29 ta’ Jannar 2021 li jissupplimenta r-Regolament (UE) 2019/6 tal-Parlament Ewropew u tal-Kunsill f’dak li jirrigwarda l-kontenut u l-format tal-informazzjoni meħtieġa għall-applikazzjoni tal-Artikoli 112(4) u 115(5) u li trid tiddaħħal fid-dokument ta’ identifikazzjoni permanenti uniku msemmi fl-Artikolu 8(4) ta’ dak ir-Regolament (ĠU L 123, 9.4.2021, p. 3).
                        Dan l-att ma japplikax għall-Iżlanda.”
                     
                  
         
            Artikolu 2
            Il-Kapitolu XIII tal-Anness II tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Dan li ġej jiżdied fil-punt 22 (ir-Regolament (UE) 2019/6 tal-Parlament Ewropew u tal-Kunsill):
                        
                                     
                                 
                                 
                                    “, kif emendat minn:
                                    
                                                —
                                             
                                             
                                                
                                                   32021 R 0805: Ir-Regolament Delegat tal-Kummissjoni (UE) 2021/805 tat-8 ta’ Marzu 2021 (ĠU L 180, 21.5.2021, p. 3).”
                                             
                                          
                              
                  
                        2.
                     
                     
                        Dan li ġej jiddaħħal wara l-punt 22 (ir-Regolament (UE) 2019/6 tal-Parlament Ewropew u tal-Kunsill):
                        
                                    “22a.
                                 
                                 
                                    
                                       32021 R 0016: Ir-Regolament ta’ Implimentazzjoni tal-Kummissjoni (UE) 2021/16 tat-8 ta’ Jannar 2021 li jistabbilixxi l-miżuri u l-arranġamenti prattiċi meħtieġa għall-bażi tad-data tal-Unjoni dwar il-prodotti mediċinali veterinarji (il-bażi tad-data tal-prodotti tal-Unjoni) (ĠU L 7, 11.1.2021, p. 1).
                                    Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
                                    Fl-Artikolu 6(4), il-kliem ‘lingwi uffiċjali tal-Unjoni’ għandhom jinbidlu b’‘lingwi uffiċjali tal-Partijiet Kontraenti għall-Ftehim dwar iż-ŻEE’.
                                 
                              
                                    22b.
                                 
                                 
                                    
                                       32021 R 0017: Ir-Regolament ta’ Implimentazzjoni tal-Kummissjoni (UE) 2021/17 tat-8 ta’ Jannar 2021 li jistabbilixxi lista ta’ varjazzjonijiet li ma jeħtiġux valutazzjoni f’konformità mar-Regolament (UE) 2019/6 tal-Parlament Ewropew u tal-Kunsill (ĠU L 7, 11.1.2021, p. 22).
                                 
                              
                                    22c.
                                 
                                 
                                    
                                       32021 R 0578: Ir-Regolament Delegat tal-Kummissjoni (UE) 2021/578 tad-29 ta’ Jannar 2021 li jissupplimenta r-Regolament (UE) 2019/6 tal-Parlament Ewropew u tal-Kunsill fir-rigward tar-rekwiżiti għall-ġbir tad-data dwar il-volum tal-bejgħ u dwar l-użu ta’ prodotti mediċinali antimikrobiċi fl-annimali (ĠU L 123, 9.4.2021, p. 7).
                                 
                              
                                    22d.
                                 
                                 
                                    
                                       32021 R 1904: Ir-Regolament ta’ Implimentazzjoni tal-Kummissjoni (UE) 2021/1904 tad-29 ta’ Ottubru 2021 li jadotta d-disinn ta’ logo komuni għall-bejgħ bl-imnut mill-bogħod ta’ prodotti mediċinali veterinarji (ĠU L 387, 3.11.2021, p. 133).”
                                 
                              
                  
         
            Artikolu 3
            It-testi tar-Regolamenti Delegati (UE) 2021/578 u (UE) 2021/805 u tar-Regolamenti ta’ Implimentazzjoni (UE) 2021/16, (UE) 2021/17 u (UE) 2021/1904 bil-lingwa Iżlandiża u b’dik Norveġiża u tar-Regolament Delegat (UE) 2021/577 bil-lingwa Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 371/2021, skont liema data tkun l-iżjed tard.
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 123, 9.4.2021, p. 3.
         
            (2)  ĠU L 123, 9.4.2021, p. 7.
         
            (3)  ĠU L 180, 21.5.2021, p. 3.
         
            (4)  ĠU L 7, 11.1.2021, p. 1.
         
            (5)  ĠU L 7, 11.1.2021, p. 22.
         
            (6)  ĠU L 387, 3.11.2021, p. 133.
         
            (7)  Għadha mhux ippubblikata fil-Ġurnal Uffiċjali.
         
            (*)  Ma huwa indikat l-ebda rekwiżit kostituzzjonali.